**Ministru kabineta noteikumu projekta „Grozījumi Ministru kabineta 2009.gada 25.augusta noteikumos Nr. 949 „Noteikumi par darbības programmas „Cilvēkresursi un nodarbinātība” papildinājuma 1.3.1.7. aktivitāti „Darba tirgus pieprasījuma īstermiņa un ilgtermiņa prognozēšanas un uzraudzības sistēmas attīstība””” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums  | Ministru kabineta noteikumu projekts „Grozījumi Ministru kabineta 2009.gada 25.augusta noteikumos Nr.949 „Noteikumi par darbības programmas „Cilvēkresursi un nodarbinātība” papildinājuma 1.3.1.7.aktivitāti „Darba tirgus pieprasījuma īstermiņa un ilgtermiņa prognozēšanas un uzraudzības sistēmas attīstība””” (turpmāk – MK noteikumu projekts) ir izstrādāts atbilstoši Labklājības ministrijas rosinātajiem grozījumiem darbības programmas „Cilvēkresursi un nodarbinātība” papildinājumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Šobrīd MK 2009.gada 25.augusta noteikumos Nr.949 „Noteikumi par darbības programmas „Cilvēkresursi un nodarbinātība” papildinājuma 1.3.1.7.aktivitāti „Darba tirgus pieprasījuma īstermiņa un ilgtermiņa prognozēšanas un uzraudzības sistēmas attīstība””” (turpmāk – MK noteikumi Nr.949) ir noteikts, ka aktivitātes kopējais attiecināmais finansējums ir 1 422 872 *euro* un apakšaktivitātes ietvaros Ekonomikas ministrija (līdz 2013.gada 31.decembrim) un Nodarbinātības valsts aģentūra (līdz 2014.gada 30.jūnijam) īsteno 2 projektus.  Abu projektu īstenošanas rezultātā aktivitātē ir izveidojies finanšu līdzekļu ietaupījums 191 816 *euro* apmērā, kuru nepieciešams pārdalīt Labklājības ministrijas pārziņā esošās darbības programmas „Cilvēkresursi un nodarbinātība” papildinājuma 1.3.1.5. aktivitātes „Vietējo nodarbinātības veicināšanas pasākumu plānu ieviešanas atbalsts” (turpmāk – 1.3.1.5.aktivitāte) otrās kārtas īstenošanas nodrošināšanai. Finanšu līdzekļu ietaupījums veidojies no tā, ka Ekonomikas ministrijas projektā netika īstenota aktivitāte „Powersim Studio datorprogrammas licenču iegāde” un nebija nepieciešams izmantot projekta neparedzētās izmaksas, savukārt Nodarbinātības valsts aģentūras projektā vairāku noslēgto līgumu summas ir mazākas nekā sākotnēji tika plānotas. Finanšu līdzekļu ietaupījumu nepieciešams pārdalīt 1.3.1.5.aktivitātes otrajai kārtai, lai nodrošinātu 2013.gada 6.augusta MK sēdes protokollēmuma Nr.42 84.§ „Informatīvais ziņojums „Par Eiropas Savienības fondu 2007.-2013.gada un 2014.-2020.gada plānošanas perioda pārejas posmā papildu nepieciešamo finansējumu aktīvo nodarbinātības pasākumu nepārtrauktai nodrošināšanai”” un 2013.gada 20.augusta MK sēdes protokollēmuma Nr.45 97.§ „Informatīvais ziņojums „Par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas apguvi līdz 2013.gada 30.jūnijam”” 10.3.apakšpunkta izpildi, kas konceptuāli atbalsta finansējuma piešķīrumu 11 128 385 EUR apmērā Labklājības ministrijas pārziņā esošo aktīvo nodarbinātības un preventīvo bezdarba samazināšanas pasākumu īstenošanai. Ņemot vērā, ka papildu finansējums nodarbinātības un preventīvo bezdarba samazināšanas pasākumu īstenošanai, t.sk., 1.3.1.5.aktivitātes otrās kārtas īstenošanai, tika nodrošināts mazākā apmērā kā MK protokollēmumos konceptuāli atbalstītais papildu finansējums un atbilstoši finansējuma saņēmēja sniegtai informācijai, ka, lai nodrošinātu algoto pagaidu sabiedrisko darbu īstenošanai 2014.gadā, vēl nepieciešams finansējums 1 970 182 EUR apmērā, lai iesaistītu projektā 21 285 bezdarbniekus, kas izteikuši vēlmi piedalīties minētajā projektā, finanšu līdzekļu ietaupījums 1.3.1.7.aktivitātes ietvaros tiek pārdalīts 1.3.1.5.aktivitātes otrās kārtas īstenošanai, lai daļēji segtu iztrūkstošo finansējumu algoto pagaidu sabiedrisko darbu īstenošanai 2014.gadā. Ņemot vērā iepriekš minēto, nepieciešams veikt grozījumus MK noteikumos Nr.949, samazinot 1.3.1.7.aktivitātes „Darba tirgus pieprasījuma īstermiņa un ilgtermiņa prognozēšanas un uzraudzības sistēmas attīstība”” (turpmāk – 1.3.1.7.aktivitāte) kopējo attiecināmo finansējumu par 191 816 *euro*, kā arī samazinot 1.3.1.7.aktitvitātes ietvaros īstenojamo projektu maksimālās attiecināmo izmaksu kopsummas. |
| 3. | Projekta izstrādē iesaistītās institūcijas | MK noteikumu projekts šo jomu neskar. |
| 4. | Cita informācija | Finansējuma pārdale tiek ierosināta, ņemot vērā 2014.gada 19.februāra Koalīcijas partneru darba grupas ParES struktūrfondu un Kohēzijas fonda jautājumiem protokola 1.3.apakšpunktā un 4.a) punktā noteikto. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (*euro*) |
| **2015.** | **2016.** | **2017.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | ***121 346*** | ***-8 737*** | ***-121 346*** | ***-121 346*** | ***-121 346*** |
| 2. Budžeta izdevumi: | ***142 760*** | ***-10 279*** | ***-142 760*** | ***-142 760*** | ***-142 760*** |
| 3. Finansiālā ietekme: | ***-21 414*** | ***1 542*** | ***21 414*** | ***21 414*** | ***21 414*** |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **X** | **0** | **0** | **0** | **0** |
| 5. Precizēta finansiālā ietekme: | **X** | **N/A** | **N/A** | **N/A** | **N/A** |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Budžeta izdevumi ir kopējās projekta ieviešanai nepieciešamās izmaksas attiecīgajā gadā, un budžeta ieņēmumi ir projekta attiecināmo izmaksu finansējuma ESF daļa. ESF finansējuma apmērs ir 85% no kopējām attiecināmajām projektu izmaksām.Aktivitātei pieejamais finansējums ir 1 231 056 EUR, tai skaitā ESF finansējums ir 1 046 397 EUR un valsts budžeta finansējums ir 184 659 EUR.Līdz 2012.gadam aktivitātē kopējās izmaksas ir 633 714 EUR, no tām attiecināmās izmaksas ir 633 714 EUR, tai skaitā ESF finansējums 538 657 EUR un valsts budžeta finansējums 95 057 EUR.2013.gadā aktivitātes kopējās izmaksas ir 464 859 EUR, no tām attiecināmas izmaksas ir 464 859 EUR, tai skaitā ESF finansējums 395 130 EUR un valsts budžeta finansējums 69 729 EUR. 2014.gadā indikatīvi kopējās izmaksas 132 481 EUR, no tām attiecināmās izmaksas 132 481 EUR, tai skaitā ESF finansējums 112 609 EUR un valsts budžeta finansējums 19 872 EUR.Likumā “Par valsts budžetu 2014.gadam” aktivitātes finansēšanai paredzēts finansējums 142 760 EUR apmērā un tas ir par 10 279 EUR vairāk kā paredzamās izmaksas aktivitātes ieviešanai. Finansējuma atlikums tiks pārdalīts 1.3.1.5.aktivitātes ieviešanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Veicot finansējuma pārdali, tiek nodrošināta atbilstība MK 2012.gada 8.maija protokollēmuma Nr.25 26.§ 7.punktam, kas nosaka, ka, ja Eiropas Savienības struktūrfondu un Kohēzijas fonda (turpmāk - ES fondi) prioritātes ietvaros kādā no aktivitātēm ir uzņemtas virssaistības un kādā šīs prioritātes projektā ir konstatēta neatbilstība vai tiek lauzts līgums, atbrīvotais finansējums neatbilstoši veikto izdevumu apmērā nevar tikt novirzīts citu ES fonda projektu īstenošanai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projekts rada nepieciešamību veikt atbilstošus grozījumus Ministru kabineta 2011.gada 27.decembra noteikumos Nr.996 „Noteikumi par darbības programmas „Cilvēkresursi un nodarbinātība” papildinājuma 1.3.1.5.aktivitātes „Vietējo nodarbinātības veicināšanas pasākumu plānu ieviešanas atbalsts” otro kārtu”” (turpmāk – MK noteikumi Nr.996).Minētie grozījumi tiesību aktos tiks iesniegti Valsts kancelejā izskatīšanai MK sēdē indikatīvi 2014.gada martā. |
| 2. | Atbildīgā institūcija | Labklājības ministrija |
| 3. | Cita informācija | MK noteikumu projekts var tikt virzīts izskatīšanai MK sēdē vienlaikus vai pēc attiecīgu grozījumu darbības programmas „Cilvēkresursi un nodarbinātība” papildinājumā izskatīšanas MK sēdē.MK noteikumu projekts tiks virzīts izskatīšanai MK sēdē vienlaicīgi ar attiecīgajiem grozījumiem MK noteikumos Nr.996. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nebija nepieciešama, jo 1.3.1.7.aktivitāte tiek īstenota ierobežotas projektu iesniegumu atlases veidā un tās ietvaros jau ir noslēgti līgumi par projekta īstenošanu. |
| 2. | Sabiedrības līdzdalība projekta izstrādē | MK noteikumu projekts šo jomu neskar. |
| 3. | Sabiedrības līdzdalības rezultāti | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija kā Eiropas Savienības fondu atbildīgā iestāde, Nodarbinātības valsts aģentūra un Ekonomikas ministrija kā Eiropas Savienības fondu finansējuma saņēmējs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Anotācijas II un V sadaļa – MK noteikumu projekts šo jomu neskar.

Labklājības ministrs U.Augulis

24.03.2014. 15:36

1172

J.Laucis, 67021660

Janis.Laucis@lm.gov.lv